open-index/open-wikipedia-markdown huggingface dataset:
Alli Paasikiven Säätiö

**Alli Paasikiven Säätiö** työskentelee perheiden sosiaalisen turvallisuuden lisäämiseksi yhteiskunnassa.

Tasavallan Presidentin puoliso rouva Alli Paasikivi (1879–1960) toimi Säätiön suojelijana ja kunniapuheenjohtaja 1952–1960. Säätiö perustettiin 20.9.1952. Perustajajäseniä olivat professori V. J. Sukselainen, teollisuusneuvos Yrjö Laine ja lääketieteen lisensiaatti Leo Kaprio.

Alli Paasikiven Säätiö jakaa vuosittain apurahoja tutkimukseen, sekä kulttuuri- ja kehittämishankkeille jotka edistävät säätiön tarkoitusta.

## Lähteet
Suomi–Ruotsi-maaottelu 1945

**Suomi–Ruotsi-maaottelu** vuonna 1945 käytiin Tukholmassa Tukholman Olympiastadionilla 22. ja 23. elokuuta. Vain miehet kilpailivat.

## Tulokset

## Lisätietoa:
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* lajeissa pisteet: 5,3,2,1; viestissä pisteet 5,3
* 400 m:n aidoissa voittotulos oli sama kuin Suomen ennätys
* Nicklén ja Lindecraniz suorittivat korkeushypyssä uusintakilpailu, jonka Nicklén voitti

## Lähteet:
* Helsingin Sanomat 23.8. ja 24.8. v. 1945
Suomi–Ruotsi-maaottelu 1946

**Suomi–Ruotsi-maaottelu** vuonna 1946 Helsingissä Helsingin Stadionilla  1. ja 2. elokuuta. Vain miehet kilpailivat.

## Tulokset

## Lisätietoa
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* lajeissa pisteet: 5,3,2,1; viestissä pisteet 5,3
* maksaneita katsojia oli 1. päivänä 26248 ja 2. päivänä 19633
* korkeushypyssä Björk ylitti 190 cm ensimmäisellä yrityksellään ja Lindecrantz vastaavasti toisella yrityksellään
* 10 000 metrin juoksussa Suomen Mäki keskeytti Suomen Urheiluliiton pj Kekkosen kehotuksesta 6 000 metrin kohdalla kipeän akillisjänteensä vaivaamana
* Maaottelun lopettajaiset pidettiin Kalastajatorpalla, jossa molempien maiden kaksi parasta palkittiin, Suomelta Nikkanen ja Suvivuo, Ruotsilta Eriksson ja Åhman.
* 1 000 metrin viesti koostui seuraavasti: 100 m + 200 m + 300 m + 400 m

## Lähteet
* Helsingin Sanomat 2.8. ja 3.8. v. 1946

## Viitteet
Glauco-luokka

**Glauco-luokka** oli Italian kuninkaallisen laivaston kahden sukellusveneen muodostama alusluokka, jonka alukset palvelivat toisessa maailmansodassa.

## Suunnittelu
Portugalin hallitus tilasi laivastolleen CRDA:lta Monfalcondesta kaksi sukellusvenettä *Delfim* ja *Espadarte*, joiden rakennustyöt aloitettiin vuonna 1931, mutta keskeytettiin pian aloittamisen jälkeen. Italian hallitus lunasti alukset 1932 ja töitä jatkettiin. Alukset valmistuivat ja ne liitettiin Italian laivastoon lokakuussa 1935 ja tammikuussa 1936.

## Alukset

## Lähteet
*

### Viitteet
Redding

**Redding** on noin 90 000 asukkaan kaupunki Shastan piirikunnassa, Kaliforniassa, Yhdysvalloissa.

Kaupunki perustettiin vuonna 1888 kaivosten ja maataloustuotteiden lastauspaikaksi.

Vuoden 2010 väestönlaskennassa kaupungissa oli 89 861 asukasta, arvio vuodelle 2017 oli jo yli 91 000. Asukkaista noin 84% on valkoisia.

## Lähteet

## Aiheesta muualla
Yöperhostokko

**Yöperhostokko** (*Amblygobius nocturnus*), aiemmin yötokko, on tokkojen heimoon kuuluva merikala, joka elää lähinnä Intian valtameren alueella. Laji jää  pienikokoiseksi, parhaimmillaankin vain 10 senttimetrin pituiseksi. Yöperhostokko on pintakala, joka harvoin käy 30:a metriä syvemmällä.

## Lähteet
Lapinlammit

**Lapinlammit** on Kiiminkijoen vesistöalueeseen kuuluva kolmen pienen peräkkäisen järven ryhmä Utajärven kunnan pohjoisosassa Juorkunassa Pohjois-Pohjanmaalla.

Järvet sijaitsevat Juorkunan Kivijärven kylän länsilaidalla. Itäisimmälle pienimmälle järvelle on tieura Olvasjärventieltä, mutta kaikki järvet ovat asumattomia. Lammet laskevat Lapinojaa pitkin Kivijärveen ja siitä edelleen Kivijokea Kiiminkijokeen.  Järvien pohjoispuolella on kangasmaita, kun taas niistä eteläluoteeseen avautuu Siiransuon kaakkoisin kulmaus. Suurimman läntisen järven pinta-ala on lähes kahdeksan hehtaaria ja keskimmäisen toiseksi suurimman noin kolme hehtaaria.

## Lähteet
Maanpuolustuskurssiyhdistys

**Maanpuolustuskurssiyhdistys ry** (MPKY, vuosina 1961–1994 *Maanpuolustuskorkeakouluyhdistys r.y.*) on yhdistys, johon voivat kuulua kaikki valtakunnallisen maanpuolustuskurssin käyneet henkilöt. Yhdistyksen tavoitteena on tukea kurssin käyneiden mahdollisuuksia osallistua turvallisuuspoliittiseen keskusteluun ja ylläpitää heidän tietoisuuttaan ajankohtaisimmista turvallisuus- ja puolustuspolitiikkaa sekä kokonaisturvallisuutta koskevissa kysymyksissä. Tavoitteena on myös yhteistoiminnan edistäminen jäsenistön ja kokonaisturvallisuuteen osallistuvien tahojen välillä.

Yhdistys on perustettu 19. toukokuuta 1961. Jäseninä on 14 alueellista maanpuolustuskurssiyhdistystä sekä runsaat 5&nbsp;000 henkilöjäsentä (2018). Yhdistyksen kotipaikka on Helsinki.

Yhdistyksen lehti on nimeltään Maanpuolustus. Sitä julkaistaan neljästi vuodessa.

Yhdistyksen puheenjohtaja on korkeimman hallinto-oikeuden presidentti Kari Kuusiniemi.

## Historia
Vuonna 1961 ensimmäisen kurssinsa käyneet perustivat yhdistyksen. Aluksi se toimi nimellä Maanpuolustuskorkeakouluyhdistys. Vuonna 1994 nimi muutettiin Maanpuolustuskurssiyhdistykseksi.

Aiempina puheenjohtajina ovat olleet
* vuorineuvos Kari Jordan (2011–2019)
* KHO:n presidentti Pekka Hallberg (2007–2011)
* kansleri Risto Ihamuotila (1992–2007)
* toimitusjohtaja Carl-Olof Homén (1986–1992)
* pääjohtaja Mika Tiivola (1968–1986)
* varatuomari Nils Svarstström (1961–1968).

## Alueelliset yhdistykset
Alueelliset maanpuolustusyhdistykset ovat Maanpuolustuskurssiyhdistyksen yhteisöjäseninä. Nykyiset alueelliset yhdistykset ovat
* Etelä-Savon Maanpuolustusyhdistys ry
* Kanta-Hämeen Maanpuolustusyhdistys ry
* Etelä-Savon Maanpuolustusyhdistys ry
* Kanta-Hämeen Maanpuolustusyhdistys ry
* Keski-Suomen Henkisen Maanpuolustuksen Liitto ry
* Kymen läänin Maanpuolustusyhdistys ry
* Lapin Maanpuolustusyhdistys ry
* Pirkanmaan Maanpuolustusyhdistys ry
* Pohjois-Karjalan Maanpuolustusyhdistys ry
* Pohjois-Pohjanmaan ja Kainuun Maanpuolustusyhdistys ry
* Pohjois-Savon Maanpuolustusyhdistys ry
* Päijät-Hämeen alueen Maanpuolustusyhdistys ry
* Satakunnan Maanpuolustusyhdistys ry
* Uudenmaan Maanpuolustusyhdistys ry
* Vaasan läänin Maanpuolustusyhdistys ry – Vasa läns Försvarsförening rf
* Varsinais-Suomen Maanpuolustusyhdistys ry.

## Lähteet

## Aiheesta muualla
* Maanpuolustuskurssiyhdistys ry
Napa (Kalifornia)

**Napa** on noin 80&nbsp;000 asukkaan kaupunki Napan piirikunnassa, Kaliforniassa, Yhdysvalloissa.

Kaupunki perustettiin vuonna 1847 Napajoen varteen. Siitä tuli rahtisatama, jonka kautta kulki puutavaraa, kultaa, karjaa ja elohopeaa San Franciscoon, johon on matkaa 80 km.
  
Vuoden 2010 väestönlaskennassa kaupungissa oli 76&nbsp;915 asukasta, arvio vuodelle 2017 oli melkein 80&nbsp;000. Asukkaista noin 77&nbsp;% on valkoisia.

## Lähteet

## Aiheesta muualla
Wat Sieng Thong

**Wat Sieng Thong** tai **Wat Xieng Thong** on 1500-luvulta peräisin oleva buddhalainen temppeli Laosin Luang Prabangin kaupungissa. Temppeli rakennettiin Lan Xangin kuningaskunnan kaudelta vuoden 1560 paikkeilla ja sittemmin se toimi vuoteen 1975 saakka Laosin kuninkaiden temppelinä, jossa toimitettiin esimerkiksi kruunajaiset. 

## Historia

Wat Sieng Thong rakennettiin paikalle, jolla pienempi Nam Khan -joki laskee suurempaan Mekong -jokeen. Samaa paikkaa on joskus pidetty Luang Prabangin kaupungin perustamispaikkana. Paikalla uskottiin olevan myös kaksi nagaa, eli vedenhenkeä. Nagoilla oli aikanaan paikalla oma pyhättönsä. Itse temppelin rakennuttamisen aloitti Lan Xangin kuningas Setthathirat (1548–1571) vuoden 1560 paikkeilla. Kuningas tunnettiin buddhalaisuuden tukijana. Suuri osa Luang Prabangia tuhoutui hyökkäyksessä vuonna 1887, mutta itse temppeli säilyi ehjänä. Temppeli toimi Laosin kuninkaiden temppelinä aina kommunistihallinnon alkamiseen saakka vuonna 1975. Alkuperäisen temppelin ulkonäöstä ei tiedetä paljoa. Alkuperäisistä rakennuksista on säilynyt vain yksi valokuva kappelista. Temppeli rakennettiin ja koristeltiin lähes kokonaan uudestaan 1960-luvulla. Kuningas Savang Vatthana rakennutti myös hautakappelin edelliselle kuningas Sisavang Vongille.

## Rakennukset

Wat Sieng Thongin temppeliä on pidetty yhtenä parhaista esimerkeistä Pohjois-Laosin 1500-luvun arkkitehtuurista. Temppelialueeseen kuuluu kokoontumissali kolmikerroksisine kattorakenteineen. Kattorakenne on rakennettu Lannan perinteen mukaisesti. Perinteestä poiketen sen sivuseinät on mustattu ja koristeltu kultamaalauksin. Maalausten aiheet esittävät jumaluuksia ja muita taivaallisia olentoja. Katon keskellä on huipukkeiden sarja eli *dok so fa*. Huipukkeet symboloivat maailman alkuvuorta eli Merua. Kokoontumishallin lisäksi temppelialueella on useita that-kumpuja ja pienempiä kappeleita. Pienemmät rakennukset on tehty vaihtelevasti joko Lanna- tai khmer-tyyliin. Osa niiden seinistä on koristeltu kullatuin reliefein ja osa on päällystetty Kiinan kommunistisen talonpoikaismaalausten mukaisilla peilimosaiikeilla. Alueella on myös useita pieniä stupia ja vuonna 1828 rakennettu buddhalainen kirjasto. Savang Vatthanan rakennuttaman hautakappelin sisätilojen koristeluja ei saatu täysin valmiiksi ennen vuotta 1975. Sen ulkoseinien puukaiverrokset esittävät kohtauksia Ramayanasta.

## Lähteet

## Aiheesta muualla
Necropsy

Necropsy on vuonna 1987 perustettu lahtelainen death metal -yhtye. Vuonna 1994 bändi jäi 14 vuoden tauolle. Loppuvuodesta 2008 perustajajäsen Janne Kosonen kokosi yhdessä veljensä Tero Kososen kanssa bändin uudelleen.

## Jäsenet

* Janne Kosonen - kitara (1987-1994, 2008-)
* Sami Heinonen - kitara (2012-)
* Tero Kosonen - laulu (1991-1994, 2008-)
* Tommi Tanskanen - kitara (1994), basso (2024-)
* Taito Soramäki - rummut (1992-1994, 2024-)

#### Entiset jäsenet

* Ville Vartiainen - basso
* Hannu Väänänen - rummut
* Aatu Holma - kitara
* Toni Rahkonen - basso
* Ville Raitio - rummut
* Jari Louhiniitty- basso
* Ari Rytkölä - laulu
* Jukka Väänänen - rummut
* Mikko Kaven - laulu

## Diskografia

## Aiheesta muualla

* https://www.metal-archives.com/bands/Necropsy/9613
* https://www.facebook.com/NECROPSY
Painajaiset

**Painajaiset** (*Zmory*) on Wojciech Marczewskin ohjaama puolalainen draamaelokuva vuodelta 1979. Itävallan miehittämällä Puolan rajaseudulla 1900-luvun alussa kasvavasta pojasta kertova varttumistarina perustuu Emil Zegadłowiczin romaaniin (1935), jonka pohjalta käsikirjoituksen on laatinut Pavel Hajny. *Painajaiset* oli Marczewskin ensimmäinen pitkän elokuvan ohjaustyö.

## Juoni
Mikolaj-poika asuu opettajaisänsä kanssa Galitsian rajaseudulla ränsistyvässä täysihoitolassa. Elokuvan alussa hän on noin kymmenvuotias, lopussa 18-vuotias. Psykologinen draamaelokuva keskittyy paljolti pojan ankaraan kasvatukseen sisäoppilaitoksessa.

## Lähteet
GP3 Abu Dhabin Grand Prix 2018

**GP3 Abu Dhabin Grand Prix 2018** oli GP3-kauden 2018 yhdeksäs ja viimeinen osakilpailu, joka ajettiin 24.–25. marraskuuta Yas Marinan moottoriradalla Abu Dhabissa.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* Anthoine Hubert varmisti kuljettajien maailmanmestaruuden.
* Simo Laaksosen ensimmäinen palkintosija.
* Jehan Daruvalan ensimmäinen kilpailu.
* GP3-sarjan viimeinen kilpailu.

## Katso myös
* Abu Dhabin Grand Prix 2018
* Formula 2 Abu Dhabin Grand Prix 2018

## Lähteet
Ventura

**Ventura** on yli 100 000 asukkaan kaupunki Venturan piirikunnassa, Kaliforniassa, Yhdysvalloissa.

Kaupunki sijaitsee Tyynenmeren rannikolla. Junipero Serra perusti sinne lähetysaseman vuonna 1782. Kaupunki kehittyi aluksi maanviljelyn keskukseksi, alueella kasvatettiin etenkin sitruunoita. Myöhemmin kuvaan tuli öljynjalostus, matkailu ja erilainen tuotantotalous. Vanhan lähetysaseman lähellä on arkeologinen museo.

Vuoden 2010 väestönlaskennassa kaupungissa oli 106 433 asukasta, arvio vuodelle 2017 oli yli 110 000. Asukkaista noin 83% on valkoisia.

## Lähteet

## Aiheesta muualla
K. H. Renlundin säätiö

**K.H. Renlundin säätiö** tukee malminetsintää ja siihen liittyvää geologista tutkimusta Suomessa. Säätiön tavoitteena on edistää malmien ja mineraalivarojen, esim. kivi- ja maa-ainesten hyväksikäyttöä .

## Apurahat
K.H. Renlundin säätiö myönsi vuonna 2018 apurahoja yhteensä 904 500 euroa. Ne annettiin 53 tutkimusprojektille,  kiviharrastajien kansannäytetoimintaan 10 000 eur, 9 000 euron stipendierä eri yliopistojen parhaille pro gradu-tutkimuksille. Hakemuksia vuonna 2018 saapui 94 kappaletta ja apuraha myönnettiin 56 %:lle hakijoista.

## Historia
Perustaja Karl Herman Renlund teki uransa rautakauppiaana, ja sijoitti omaisuutensa mm. omaa nimeään kantavalle säätiölle. Renlund oli jo 1800-luvun lopulla päättänyt perustaa geologisen säätiön. Säätiö perustettiin vuonna 1915. 

## Lähteet
Roseville

**Roseville** on yli 135&nbsp;000 asukkaan  kaupunki Placerin piirikunnassa, Kaliforniassa, Yhdysvalloissa. 

Roseville sijaitsee noin 25 km Sacramentosta pohjoiseen.

Vuoden 2010 väestönlaskennassa kaupungissa oli 118&nbsp;788 asukasta, arvio vuodelle 2017 oli  yli 135&nbsp;000. Asukkaista noin 83&nbsp;% on valkoisia.

## Lähteet

## Aiheesta muualla
Joubert

**Joubert** on seuraavien henkilöiden sukunimi:

* Barthélemy Joubert (1769–1799), ranskalainen divisioonakenraali
* Brian Joubert (s. 1984), ranskalainen taitoluistelija
* Elsa Joubert (1922–2020), eteläafrikkalainen kirjailija
* John Joubert (1927–2019), brittiläinen säveltäjä
* John Joubert (1963–1996), yhdysvaltalainen sarjamurhaaja
* Joseph Joubert (1754–1824), ranskalainen kirjailija, moralisti ja esseisti
* Marie Joubert, kanadalainen neurologi, jonka mukaan on nimetty Joubertin oireyhtymä
* Piet Joubert (1831–1900), eteläafrikkalainen kenraali, Transvaalin varapresidentti.
More Drugs To Kids

**More Drugs To Kids** on Versace Henrikin mixtape vuodelta 2017. Se julkaistiin alun perin SoundCloud -suoratoistopalvelussa, ja myöhemmin C-kasettina sekä 7 ja 12 tuuman vinyylilevyillä. Mixtapella vierailevat Kube, Otto Puska, Tippa-T ja Eevil Stöö. 

Versace Henrikin kaikki musiikki poistettiin SoundCloudista vuonna 2018, mukaan lukien *More Drugs to Kids*. 

## Kappaleet

# Henrik / TippaTM / Eevil Stöö.mp3 (feat. Tippa-T ja Eevil Stöö)
# Opp Shoppin
# Uuuuuuuumbro?
# Tupla Bäk Bäk
# Pöljä
# Loutti
# Tupla-agentti freestyle (feat. Kube ja Otto Puska)
# Yx Kax pt.2
# Bräng Däng

## Lähteet

#
Formula 2 Abu Dhabin Grand Prix 2018

**Formula 2 Abu Dhabin Grand Prix 2018** oli Formula 2 -kauden 2018 12. ja viimeinen osakilpailu, joka ajettiin 24.–25. marraskuuta Yas Marinan moottoriradalla Abu Dhabissa.

## Tulokset
### Aika-ajot

### Lauantain kilpailu

### Sunnuntain kilpailu

## Muuta
* George Russellin, Lando Norrisin, Alexander Albonin, Tadasuke Makinon, Niko Karin ja Nirei Fukuzumin viimeinen kilpailu.
* Dan Ticktumin ensimmäinen kilpailu.
* George Russell varmisti kuljettajien maailmanmestaruuden.
* Carlin varmisti valmistajien maailmanmestaruuden.

## Katso myös
* Abu Dhabin Grand Prix 2018
* GP3 Abu Dhabin Grand Prix 2018

## Lähteet
Kontiolahden Kristuksen taivaaseenastumisen kirkko

**Kontiolahden Kristuksen taivaaseenastumisen kirkko** on ortodoksinen Joensuun ortodoksiseen seurakuntaan kuuluva kirkko Kontiolahdella. Se on vihitty kirkoksi vuonna 1985 ja se on pyhitetty Kristuksen taivaaseenastumisen muistolle. Kirkon suunnitteli Erkki Helasvuo. 

## Lähteet
Ant-Wuorinen

**Ant-Wuorinen** on suomalainen sukunimi, joka oli 2. heinäkuuta 1930 asti *[[Wuorinen]]*. Se on muun muassa seuraavien henkilöiden sukunimi:

* Anna-Kaisa Ant-Wuorinen (s. 1957), kuvanveistäjä ja diplomi-insinööri
* Jalo Ant-Wuorinen (1888–1939), diplomi-insinööri, analyyttisen kemian lehtori ja patenttiasiamies
* Olli Ant-Wuorinen (1904–1993), kemisti ja professori
* Paavo Ant-Wuorinen (1897–1962), virkamies, Patentti- ja rekisterihallituksen ylijohtaja 1942–1962
* Wellamo Paasikivi-Ant-Wuorinen (1900–1966), hammaslääkäri.

## Lähteet
Wojciech Marczewski

**Wojciech Szczęsny Marczewski** (s. 28. helmikuuta 1944 Łódź) on puolalainen elokuvaohjaaja ja -käsikirjoittaja.

Marczewski kuuluu samaan puolalais&shy;ohjaajien ikäpolveen kuin Agnieszka Holland ja Krzysztof Kieślowski, ja hän aloitti uransa vahvasti kahdella koskettavalla nuoruus&shy;kuvauksella. 1910-luvun sisä&shy;oppilaitokseen sijoittuva *[[Painajaiset]]* (*Zmory*, 1979) oli hänen ensimmäinen pitkä elokuvansa, ja vuoden 1981 omaelämä&shy;kerrallinen  *Dreszcze* (”Väristyksiä”, 1981) voitti Berliinin elokuvajuhlilla Hopeisen karhun. Teinipoikien ankarasta kasvatuksesta 1950-luvun kesäleirillä kertova *Dreszcze* sai esityskiellon kommunistisessa Puolassa oltuaan teattereissa kolmisen viikkoa ennen Puolan sotatilan julistamista 13. joulukuuta 1981.

Marczewskin elokuvista on Suomen televisiossa esitetty *Painajaiset* vuonna 1981. Vuonna 1983 Marczewski vieraili yhdessä Andrzej Wajdan kanssa Puolan kulttuuri&shy;viikolla Rovaniemellä ja Oulun Elokuvakeskuksen 10-vuotisjuhlissa. Vierailun yhteydessä esitettiin hänen elokuvansa *Klucznik* (”Avainmies”, 1980). Hänen muita elokuviaan ovat kommunistiajan elokuva&shy;sensuuria satirisoinut *Ucieczka z kina wolnosc* (1990) sekä *Czas zdrady* (1997) ja *Weiser* (2000). 1990-luvulta alkaen Marczewski on keskittynyt elokuvien teon sijasta enemmän elokuva-alan opetustyöhön.

## Lähteet

## Aiheesta muualla
*
Nordic Futsal Cup 2017

**Vuoden 2017 [[Nordic Futsal Cup]]** järjestettiin Stjørdalissa, Norjassa 28.11.-3.12. 2017. Turnauksen voitti Suomi varmistaen samalla kolmannen perättäisen Pohjoismaiden Mestaruutensa. 

## Maalintekijät top-10

## Lähteet

## Aiheesta muualla
* Kooste  Suomen ottelusta Tanskaa vastaa ja mestaruusjuhlintaa Huuhkaja-TV:stä
Mongolian kansalliskirjasto

**Mongolian kansalliskirjasto**  () on Mongolian pääkaupungissa Ulan Batorissa toimiva kansalliskirjasto. Se on Mongolian opetus-, kulttuuri-, tiede- ja urheiluministeriön alaisuudessa toimiva valtiollinen laitos.
Alkuvuonna 2018 kansalliskirjaston johtajana toimi B. Ichinkhorloo. 

## Historia
Kansalliskirjaston perustamisajankohtana pidetään 9. (kirjaston Facebook-sivun mukaan 19.) marraskuuta 1921, jolloin - neljä kuukautta Mongolian 1921 vallankumouksen ja maan itsenäistymisen jälkeen - annettiin asetus, jolla perustettiin kansallista kulttuuria vaaliva Sutrien ja käsikirjoitusten instituutti ja luotiin ensimmäinen kirjastonhoitajan tehtävä tähän laitokseen. Nykyisen Mongolian tiedeakatemian edeltäjän avustamana perustettiin ensimmäinen kirjasto, jonka kokoelmiin kuului 2&nbsp;000 kirjaa. Kirjaston tehtävänä oli muun muassa kerätä ja kääntää maan historiaan ja kulttuuriin liittyvää aineistoa. Vuonna 1940 kirjasto määriteltiin valtionkirjastoksi ja säädettiin tätä koskeva laki. Samalla kirjaston budjettia ja henkilökuntaa lisättiin. Valtionkirjastolle valmistui rakennus vuonna 1951 ja kirjasto muutti siihen. Kommunismin ja Neuvostoliiton suurta vaikutusta edusti esimerkiksi rakennuksen edessä seisonut Stalinin patsas, joka poistettiin vuonna 1990. Vuonna 1991 kirjasto liittyi kansainväliseen kirjastojärjestöön (IFLA). 

Kansallisen keskuskirjaston aseman laitos sai vuonna 1994 Mongolian hallituksen säädöksellä numero 23. Asema Mongolian kansalliskirjastona perustuu Mongolian hallituksen säädökseen numero 196 (2004). Kirjaston vastuulle tuli varastoida ja säilyttää kirjallista kansallisperintöä, antaa yleisille kirjastoille ammatillista metodologista tukea sekä luoda kirjastojen yhteisesti käytettävissä oleva Mongolissa julkaistujen ja merkittävine ulkomaisten kirjojen ja aikakausjulkaisujen kokoelma. 

## Mongolialaisten lukutaito
Mongolian vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 98,3 prosenttia vuonna 2010.

## Lähteet

   
## Aiheesta muualla

*
*Монгол Улсын Үндэсний номын сан / National Library of Mongolia  (facebook.com)
Rovaniemen apostoli Andreaksen kirkko

**Rovaniemen apostoli Andreaksen kirkko** on ortodoksinen Pohjois-Suomen ortodoksiseen seurakuntaan kuuluva kirkko Rovaniemellä. Sen vihki rukoushuoneeksi piispa Aleksanteri ja vuonna 1962 se vihittiin kirkoksi. Se on pyhitetty apostoli Andreakselle. Kirkon suunnitteli Toivo Paatela. Kirkko peruskorjattiin vuonna 2016, jolloin sen vihki uudelleen käyttöön metropoliitta Elia.

## Lähteet
Yhdistetty talviolympialaisissa 2018 – suurmäki/10 km

Yhdistetyn suurmäki ja 10 kilometrin hiihtokilpailu talviolympialaisissa 2018 järjestettiin 20. helmikuuta 2018 Alpensia Ski Jumping Centressä ja Alpensian maastohiihtokeskuksessa, Pyeongchangissa, Etelä-Koreassa.
Saksalaiset saavuttivat kilpailussa kolmoisvoiton Johannes Rydzekin johdolla.

## Tulokset
### Mäkihyppy
Lähde:

### Hiihto
Lähde:
}
|}

## Lähteet
Heksyleeniglykoli

**Heksyleeniglykoli** (C6H14O2) on dioleihin eli kaksi hydroksyyliryhmää sisältäviin alkoholeihin kuuluva orgaaninen yhdiste. Yhdistettä käytetään liuottimena, jarrunesteissä, kosmetiikassa ja orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa heksyleeniglykoli on väritöntä nestettä. Sillä on heikko, hieman makea tuoksu. Yhdiste sitoo vettä eli on hygroskooppista. Heksyleeniglykoli liukenee erittäin hyvin veteen ja useisiin orgaanisiin liuottimiin esimerkiksi etanoliin, dietyylieetteriin ja hiilivetyihin. Heksyleeniglykoli voi ärsyttää ihoa, silmiä ja hengitysteitä.

Heksyleeniglykolia valmistetaan pelkistämällä diasetonialkoholia vedyn avulla. Yhdistettä käytetään muun muassa väriaineiden ja musteiden liuottimena, jarrunesteiden ja voiteluaineiden komponenttina, kosteudensitojana kosmetiikassa ja tupakassa sekä orgaanisen kemian synteeseissä. Heksyleeniglykolia käytetään yleisesti apuaineena kiteytettäessä proteiineja ja muita biomolekyylejä röntgenkristallografiatutkimuksia varten. Yhdiste stabiloi biomolekyylien rakennetta kiteytettäessä.

## Lähteet
Redi (merenkulku)

**Redi** (myös **reti**) on sataman ulkopuolinen suojainen ankkuripaikka. Redillä ollaan monista syistä, esimerkiksi odotetaan satamaan pääsyä lastin tai matkustajien purkua tai lastausta varten tai laivaa puhdistetaan. Siellä oleminen on myös halvempaa kuin satamassa.

## Lähteet
Michel Butor

**Michel Butor** (14. syyskuuta 1926 Mons-en-Barœul, Ranska – 24. elokuuta 2016 Contamine-sur-Arve, Ranska) oli ranskalainen kirjailija ja esseisti. Hän aloitti kirjallisuudessa nouveau roman -tradition. Tunnetuin hänen kirjoistaan on *La Modification*, 1957. Se on kirjoitettu kokonaan yksikön toisessa persoonassa. Suomennos *Tänä yönä nukut levottomasti* ilmestyi 1967.

Butorin romaaneissa on ajallista syvyyttä, joka syntyy myyttisistä aineksista. Hän käyttää kollaasiainesta ja typografisia sommitelmia. Keskeistä on paikan henki.

## Suomennettu teos
* *Tänä yönä nukut levottomasti*: Romaani, (*La modification*). Suom. Leena Pasanen. Helsinki: Otava 1967. Sarja: Moderneja kirjailijoita

## Lähteet

## Aiheesta muualla

* 
* 
* 
*
Nordic Futsal Cup 2016

**Vuoden 2016 [[Nordic Futsal Cup]]** järjestettiin Skövdessä ja Jönnköpingissä, Ruotsissa 30.11.-4.12. 2016. Turnauksen voitti hallitseva mestari Suomi varmistaen samalla toisen Pohjoismaiden Mestaruutensa.  

### Turnauksessa vähintään kaksi maalia tehneet pelaajat:

## Lähteet
Jemenin kansalliskirjasto

**Jemenin kansalliskirjasto** (,  tai Yemen National Library) on Jemenin pääkaupungin Sanaan keskustassa, lähellä Tahririn aukiota sijaitseva kansalliskirjasto. 

Joulukuussa 2010 uutisoitiin sopimuksesta, jonka mukaan kiinalaisten myöntämällä, alkujaan 40 miljoonan dollarin rahoituksella rakennettaisiin Jemenin kansalliselle suurkirjastolle uudisrakennus. Rakennus sijoittuisi Sanaan länsioisiin. Rakentamistyön kerrottiin alkavan tammikuussa 2011 ja kestävän enintään 30 kuukautta. Sittemmin työt ovat viivästyneet ja hankkeen rahoitustarve noussut 50 miljoonaan dollariin. Rakennuksen vihkiäisiä uutisoitiin suunnitellun vuodelle 2015, mikä arvio ei liene toteutunut. Kansalliskirjaston kotisivut ja vuosien 2017-2018 ilmavalokuvat osoittavat uuden kansalliskirjaston rakentamisen edenneen varsin pitkälle (tilanne marraskuussa 2018).

## Lähteet

## Aiheesta muualla
*مشروع المكتبة اليمنية الالكترونية (Jemenin e-kirjastohankkeesta)  (yemen-nic.info)
Amerikansilli

**Amerikansilli** (*Alosa sapidissima*) on jokisillien heimoon kuuluva pohjoisamerikkalainen suurikokoinen sillikalalaji, joka nousee merestä jokiin lisääntymään. Sen luontainen elinalue on Atlantin valtameren rannikolla, Newfoundlandista Floridaan ulottuvalla vyöhykkeellä, mutta se esiintyy ihmisen siirtämänä myös Tyynenmeren rannikolla. Se on noin 50 senttimetrin pituinen ja liaääntyvät naaraat painavat 1,5-4 kiloa. Se elää tavallisesti noin 13 vuoden ikäiseksi. 

## Lähteet
Buharan emiirikunta

**Buharan emiirikunta** oli valtio Keski-Aasiassa, nykyisten Uzbekistanin, Turkmenistanin ja Tadžikistanin valtioiden alueilla. Sen pääkaupunkina oli Buhara. 

Buharan emiirikunta syntyi virallisesti 1785 emiiri Shah Muradin perustamana. Se oli harvoja Keski-Aasian kaanikuntia, joita ei hallinnut Tšingis-kaanin jälkeläinen, vaan jonka hallinto perustui pikemminkin Islamin periaatteille.
Buhara sijaitsi Silkkitien risteyskohdassa. Alue oli kulttuuriltaan persialaista, mutta vilkkaan kaupankäynnin seurauksena alueella näkyi monia kulttuureja ja puhuttiin monia kieliä.

Alue päätyi maantieteellisen sijaintinsa seurauksena osaksi Suurta peliä Venäjän ja Ison-Britannian välillä. 1868 Venäjä valloitti suuren osan emiirikunnasta, mukaan lukien rikkaan Samarkandin kaupungin. 1873 loppuosasta valtakuntaa muodostettiin Venäjän keisarin alainen protektoriaatti.

Kaanikunnan uudistusmieliset pyysivät Venäjän sisällissodan aikana apua bolsevikeilta emiirin kaatamiseen. Syyskuussa 1920 Puna-armeija valloitti alueen, jonne perustettiin Buharan sosialistinen kansantasavalta.

## Katso myös

* Uzbekkien kaanikunnat

## Lähteet

## Aiheesta muualla
R.Smg. Ettore Fieramosca (1929)

**R. Smg. Ettore Fieramosca** oli Italian kuninkaallisen laivaston vuonna 1929 vesillelaskettu sukellusvene, joka palveli toisessa maailmansodassa.

## Valmistus
Alus tilattiin Cantieri navali Tosilta Tarantosta, missä köli laskettiin 17. heinäkuuta 1926. Alus laskettiin vesille 14. kesäkuuta 1929 ja otettiin palvelukseen 5. joulukuuta 1931.

## Suunnittelu
Bernardin suunnittelema Regia Marinan toisen avomerikelpoisen sukellusveneen operointikykyä oli tarkoitus parantaa sijoittamalla veneeseen tiedustelua varten lentokone. Alukselle valmistettiin torniin hangaari lentokonetta varten, mutta siihen sijoitettavaa lentokonetta ei koskaan valmistettu ja hangaari poistettiin vuonna 1931. Samassa yhteydessä aluksen torniin sijoitettu 120 millimetrin 27 pituuskaliiperin tykki vaihdettiin 120 millimetrin 45 pituuskaliiperin kansitykkiin. Alus oli tehty yksinkertaisella rungolla, jossa oli ulkoiset siivekkeet vakauden parantamiseksi. Aluksen sukeltaminen kesti kuitenkin pitkään ja se oli sukelluksissa vaikeasti käsiteltävä. Alus ei saavuttanut suunniteltua huippunopeutta, minkä piti olla pinta-ajossa 19 ja sukelluksissa 10 solmua. Aluksen toimintamatka oli pinta-ajossa yhdeksän solmun nopeudella5&nbsp;000 merimailia ja sukelluksissa neljän solmun nopeudella 80 merimailia.

## Palvelus
Alukselta tapahtui 1940 akustossa räjähdys, ja se poistettiin palveluksesta huhtikuussa 1941. Alus poistettiin 1. maaliskuuta 1943 alusluettelosta ja romutettiin.

## Lähteet
*

### Viitteet
Teflon Brothersin diskografia

**[[Teflon Brothers]]** -yhtyeen diskografia.

## Albumit

## Mixtapet

## Singlet

## Musiikkivideot

* *Matkal kotiin* (ohjaus Heikki Kuula)
* *Vexi oli velkaa* (ohjaus Heikki Kuula & Pyhimys)
* *Viimeinen puritaani* (ohjaus Heikki Kuula & Pyhimys)
* *Hikoilen ku raiskaaja* (ohjaus Pyhimys & Heikki Kuula)
* *Veljee ei voi valita* (ohjaus Pyhimys)
* *Hoodilammas* (mukana Juju, ohjaus SukiSuki & Gushmann)
* *Skippaa duunit* (ohjaus Ruudolf)
* *Poimunopeus* (tuotanto Sankarimedia Oy)
* *Toukasta eroon* (2012)
* *Seksikkäin jäbä* (mukana Stig & Meiju Suvas, 2012)
* *Seksikkäin jäbä (Mötley RMX) Xcovered* (mukana Stig & Meiju Suvas, 2013)
* *Jee jee* (mukana Mira Luoti, 2013)
* *Tuusula mielessäin* (Matti Nykänen mukana Teflon Brothers, 2013)
* *Pidä itsesi miehenä* (mukana Olavi Uusivirta, 2013)
* *Kärpästen juhlat (osa 2)* (2014)
* *Maradona (kesä '86)* (2014)
* *Isänpäivälaulu* (mukana Juno, 2014)
* *Pämppää* (mukana Sahamies, 2015)
* *Ay Ay Ay* (mukana Tango-Teemu, 2015)
* *Posin kautta* (2015)
* *Juusto katolle* (mukana Setä Tamu, 2015)
* *Lähiöunelmii* (mukana Mariska, 2016)
* *"*Eesti (On My Mind)*"* (feat. Märkä-Simo & Juice Leskinen, 2022)

## Lähteet
Peter Berndtson

**Peter Einar Berndtson** (27. kesäkuuta 1956 Helsinki – 16. marraskuuta 2018 Helsinki) oli suomenruotsalainen televisiotoimittaja ja dokumentaristi, joka työskenteli 1980-luvulta alkaen Yleisradion ruotsinkielisessä ohjelmatoiminnassa. Hän toimitti muun muassa ohjelmia *[[Veckans puls]]*, *Jag e jag* ja *Seportaget* ja teki kolmiosaisen dokumentin Harmony Sisters -yhtyeestä sekä muita asiaohjelmia.

## Lähteet
* 

## Aiheesta muualla
* Peter Berndtson. Svenska Yle: Profiler.
Vladimir Oranovski

**Vladimir Aloizijevitš Oranovski** (; 1866 – 11. syyskuuta 1917 Viipuri) oli venäläinen ratsuväenkenraali, joka toimi 42. armeijakunnan komentajana Venäjän keisarikunnan armeijassa ja Viipurin linnoituksen komendanttina. Bolševikit surmasivat hänet Viipurin upseerisurmien eli ”upseerien uimakoulun” yhteydessä 11. syyskuuta 1917.

## Ura
Oranovski palveli Venäjän keisarikunnan armeijassa upseerina ja sai vuonna 1914 ratsuväenkenraalin sotilasarvon.

Oranovskin varmaa suhtautumista vallankumoukseen ei tiedetä, mutta hänen oletetaan suhtautuneen tilanteeseen pragmaattisesti ammattiupseerin näkökulmasta, johon kuului epäluulo rivimiesten vallantavoittelua kohtaan. Helmikuun vallankumouksen jälkeen Oranovski nimitettiin 42. armeijakunnan komentajaksi A. A. Gulevitšin tilalle huhtikuussa 1917, kun keisarinvaltaa tukenut päällystö poistettiin tehtävistä ja heidän tilalleen nostettiin uudet henkilöt.

## Viimeiset vaiheet ja kuolema
Kenraali Oranovskin on väitetty olleen osallisena Kornilovin kapinaan, jonka tavoitteena oli korvata Venäjän väliaikainen hallitus kenraali Lavr Kornilovin johtamalla sotilasdiktatuurilla. Lokakuussa 1917 tutkimuskomitean jäsen Vengerov väitti, ettei Oranovskilla ”ollut minkäänlaisia yhteyksiä kornilovilaisiin”. Syyskuussa 1917 perustettiin Suomen vallankumouskomitea, jonka tarkoituksena oli kuulustella upseereita Kornilovin kapinaan liittyen ja kitkeä vastavallankumouksellinen toiminta. Upseereilta vaadittiin julkinen kuulustelu ja kolme kirjallista vakuutusta, ettei aio osallistua Kornilovin ”vastavallankumoukselliseen” toimintaan.

Vallankumouskomitean komissaari Sasov saapui Viipuriin 11. syyskuuta 1917 kuulustelemaan Oranovskia. Tämä kuitenkin kieltäytyi tunnustamasta komissaarin auktoriteettia ja yritti vangita Sasovin. Tämän seurauksena Oranovski itse vangittiin viiden muun upseerin kanssa komissaari Sasovin koolle kutsuman Viipurin neuvoston päätettyä niin. Ensimmäisten vangittujen joukossa oli linnoituksen esikuntapäällikkö kenraalimajuri Stepanov, kenraali Vasiljev, eversti Kyrenius ja kaksi muuta everstiä. Vangit vietiin Linnansillalle, jossa heitä pahoinpideltiin lyömällä ja pistimin. Upseerit heitettiin veteen, jossa heidät lopuksi ammuttiin.

## Lähteet
OG Ulla-Maija

**OG Ulla-Maija** (OGUM, oikealta nimeltään **Tatu Joonatan Varvikko**, s. 31. heinäkuuta 1991) on suomalainen rap-artisti, joka aloitti uransa vuonna 2010 julkaisemalla parodioita suomirap-kappaleista. Ennen rap-uraansa Varvikko soitti kitaraa ja lauloi metalliyhtyeessä. Nuorempana Varvikko myös esiintyi nimellä Tatrik ja osallistui Idols-yhteisö Subjectiin musiikkivideollaan.

OGUMin ”Makia”-kappaletta on kutsuttu sovinistikseksi ja naisiin kohdistuvaksi väkivaltafantasiaksi. Varvikko itse kommentoi, että kappaleen sanoitus on mielipide yhdestä naisesta, ei yleistys kaikista naisista. Varvikon mielestä taiteen nimissä saa sanoa mitä vain.

## Diskografia

### Singlet

## Yksityiselämä
Varvikko on kaksosten isä.

## Lähteet

## Aiheesta muualla
* OG Ulla-Maijan kotisivut
* OG Ulla-Maijan Soundcloud
Lasten Eurovision laulukilpailu 2019

**Lasten Eurovision laulukilpailu 2019** oli järjestyksessään 17. Lasten Eurovision laulukilpailu. Kilpailu järjestettiin 24. marraskuuta 2019 Gliwicessä, Puolassa. Maa isännöi Lasten Euroviisuja ensimmäistä kertaa.

EBU tiedotti 18. heinäkuuta 2019 19 maan osallistuvan kilpailuun. Espanja palasi kilpailuun kolmentoista vuoden tauon jälkeen. Sen sijaan Azerbaidžan ja  Israel vetäytyivät vuoden 2019 kilpailusta.

Kilpailun voitti puolalainen Viki Gabor kappaleellaan ”Superhero”.

## Tapahtumapaikka

Roksana Węgielin voiton jälkeen vuonna 2018, vuoden 2019 kilpailu järjestettiin Puolassa. Tämä oli ensimmäinen kerta kun Puola isännöi Lasten Euroviisuja.

Ennen Euroopan yleisradiounionin virallista lausuntoa Armenia, Kazakstan ja Puola osoittivat kiinnostusta kisan isännöimisestä. 10. joulukuuta 2018 EBU vahvisti, että Puola tulisi isännöimään vuoden 2019 Lasten Eurovision laulukilpailun. 

6. maaliskuuta 2019 TVP:n ja EBU:n pitämässä lehdistötilaisuudessa vahvistettiin, että kilpailu järjestetään Gliwicessä, yhteistyönä Sleesian voivodikunnan kanssa. Tapahtumapaikkana toimi Gliwice Arena, jota pidetään yhtenä Puolan suurimmista viihde- ja urheiluhalleista.

## Formaatti
### Visuaalinen design
Kilpailun teema julkistettiin 13. toukokuuta 2019 lehdistötilaisuudessa ennen vuoden 2019 Eurovision laulukilpailua. Kilpailun logo on kirkkaanvärinen leija, joka symboloi vapautta, valoa ja jaettuja iloisia hetkiä. Kilpailun tunnuslause on "*Share the Joy*" ().

### Juontajat
22. elokuuta 2019 ilmoitettiin, että Ida Nowakowska ja Aleksander Sikora juontavat kilpailun yhdessä edellisen vuoden voittajan Roksana Węgielin kanssa.

## Osallistujamaat
19 maata osallistui vuoden 2019 kilpailuun.

## Lähteet
Tiikerihai (kappale)

**Tiikerihai** eli **Tiger Shark** on alun perin Peter Basil Hodgkinsonin säveltämä ja levyttämä iskelmä, johon suomenkieliset sanat teki Reino Helismaa. Juha Eirto ja Olavi Virta levyttivät kappaleen vuonna 1955 ja seuraavana vuonna sen instrumentaaliversion levytti Onni Gideon orkestereineen. 

Juha Eirto esitti kappaleen myös elokuvassa *[[Suuri sävelparaati]]* vuonna 1959.

Vuonna 1981 Sleepy Sleepers levytti teoksesta parodiahenkisen version nimellä ”Hai sie tiikeri” ja 1998 Turo's Hevi Gee samoin nimellä ”Siiderihai”.

## Lähteet
Shiny and Oh So Bright, Vol. 1 / LP: No Past. No Future. No Sun.

**Shiny and Oh So Bright, Vol. 1 / LP: No Past. No Future. No Sun.** on yhdysvaltalaisen vaihtoehtorockyhtyeen The Smashing Pumpkinsin studioalbumi, joka julkaistiin 16. marraskuuta 2018. Se on yhtyeen ensimmäinen albumi 18 vuoteen, jolla soittaa yhtyeen alkuperäiskitaristi James Iha.

## Kappaleet
# 
# 
# 
# 
# 
# 
# 
# 

## Kokoonpano
* Billy Corgan – kitara, basso ja laulu
* James Iha – kitara
* Jeff Schroeder – kitara
* Jimmy Chamberlin – rummut

## Vinyylipainokset

* Musta vinyylipainos
** Glow In The Dark -mysteeripainos (500 kpl erikoisväri jotka on sattumanvaraisesti piilotettu painoksien sekaan)
* Rajoitettu hopeanvärinen vinyylipainos - saatavilla ainoastaan yksityisiltä levykauppiailta (eng. *"Indie Record Store Edition"*)
* Rajoitettu kullanvärinen vinyylipainos - saatavilla yksinoikeudella levy-yhtiö Napalm Recordsin verkkokaupasta
* Rajoitettu lilanvärinen vinyylipainosboksi jossa mukana albumin kolme ensimmäistä singleä 7-tuumaisina - saatavilla yksinoikeudella yhtyeen omasta verkkokaupasta
* Rajoitettu läpinäkyvä "Spotify Edition" vinyylipainos - saatavilla ainoastaan yhtyeen omasta verkkokaupasta sekä Spotifyn verkkokaupasta
* Rajoitettu Record Store Day-kuvavinyylipainos - julkaistiin Black Fridayna 23.11.2018
* Rajoitettu "Valentine's Day Edition" (suom. Ystävänpäivä-versio), punamusta splatter-vinyylipainos - saatavilla ainoastaan yhtyeen omasta verkkokaupasta. Julkaistaan 8.3.2019

## Arvostelu
* Soundi: 

## Lähteet
Carlsbad (Kalifornia)

**Carlsbad** on yli 100&nbsp;000 asukkaan kaupunki San Diegon piirikunnassa, Kaliforniassa, Yhdysvalloissa.

Carlsbad sijaitsee noin 55&nbsp;km San Diegosta pohjoiseen. Sen ympäristössä kasvatetaan talvivihanneksia ja kukkia. Kaupungin paikalle perustetun karja-aseman nimi oli Frazier’s Station, mutta kun alueelta löydettiin mineraalivesiä, se sai eurooppalaisten kylpyläkaupunkien mukaan nimekseen Carlsbad. Vuodesta 1885 Sante Fen rautatie toi Karlsbadin rannoille lomanviettäjiä. Vuonna 1999 sinne perustettiin Legoland.

Vuoden 2010 väestönlaskennassa kaupungissa oli 105&nbsp;328 asukasta, arvio vuodelle 2017 oli yli 115&nbsp;000. Asukkaista noin 84&nbsp;% on valkoisia.

## Lähteet

## Aiheesta muualla
Tiibetin valtakunta

**Tiibetin valtakunta** (tiibetiksi བོད་ཆེན་པོ) hallitsi 600- ja 800-luvuilla Keski-, Itä- ja Etelä-Aasiassa. Valtakunnan imperiumin perusti Songtsän Gampo vuonna 618. Gampo oli valtakunnan ensimmäinen hallitsija. Valtakunta romahti 840-luvun sisällissodan tapahtumien myötä vuonna 842. Valtakunnan viimeinen hallitsija oli Langdarma vuosina 838–842.

Tiibetin valtakunnan pohjoispuolella oli vaikutuspiiri gökturkkilaisilla kansoilla, jotka perustivat Turkkilaisen kaanikunnan, joka oli vallassa samoihin aikoihin Tiibetin valtakunnan kanssa.

## Hallitsijat

* 618–650 Songtsän Gampo
* 756–797 Trisong Detsen
* 815–838 Ralpacan
* 838–842 Langdarma

## Katso myös
* Kašgar

## Lähteet
Hybla

**Hybla** () voi viitata seuraaviin antiikin aikaisiin kaupunkeihin Sisiliassa:

* Hybla Geleatis tai Hybla Gereatis, kaupunki Aitna- eli Etna-vuoren etelärinteessä
* Hybla Heraia, kaupunki saaren kaakkoisosassa
* Megara Hyblaia, kaupunki saaren itärannikolla
* ”Suuri Hybla” (*Hybla Megalē*, ), antiikin lähteissä esiintyvä nimi, joka viittaa joko Hybla Geleatikseen tai Megara Hyblaiaan

## Lähteet
Hybla Geleatis

**Hybla Geleatis** () tai **Hybla Gereatis** () oli antiikin aikainen kaupunki Sikeliassa eli Sisilian saarella nykyisen Italian alueella. Se sijoitetaan usein nykyisen Paternòn paikalle. 

Hybla Geleatis sekoitetaan usein saaren muihin Hybla-nimisiin kaupunkeihin, sillä antiikin lähteistä ei ole aina selvää, mihin kaupungeista nimellä Hybla viitataan. Hybla Geleatis oli näistä suurin ja tärkein ainakin klassisella ja roomalaisella kaudella.

## Maantiede

Hybla Geleatis sijaitsi Aitna-vuoren (nyk. Etna) etelärinteessä Sisilian itäisissä sisäosissa Katanen ja Kentoripan kaupunkien välisellä alueella. Sen läheltä virtasi Symaithos-joki (nyk. Simeto). Lähellä Aitnan rinteessä sijaitsi Aitnan kaupunki eli varhaisempi Inessa.

## Historia

Hybla Geleatiksen oletetaan olleen alun perin saaren alkuperäisasukkaisiin kuuluneen ei-kreikkalaisen sikulien heimon asutus. Myöhemmin se hellenisoitui eli kreikkalaistui kauttaaltaan. Kaupungin kansalaisesta käytettiin etnonyymiä *Hyblaīos* (), myöhemmin latinaksi *Hyblensis*. 

Sikulipäällikkö Duketios pyrki noin vuonna 450 eaa. yhdistämään Hybla Geleatiksen muiden sikulikaupunkien mukana yhdeksi liitoksi, mutta hyblalaiset olivat ainoita, jotka kieltäytyivät tästä. Ateenalaiset hävittivät seutua Sisilian sotaretken aikaan vuosina 415–413 eaa. palattuaan Kentoripasta.

Toisen puunilaissodan aikaan vuonna 211 eaa. Hybla Geleatis kapinoi ja liittyi Karthagon puolelle. Roomalaiset saivat sen kuitenkin takaisin haltuunsa preettori Corneliuksen johdolla. Kaupunki vaikuttaa olleen Ciceron aikana merkittävä, tavallinen roomalaiskaupunki (*municipium*). Se on myös harvoja Sisilian sisämaan kaupunkeja, jotka Pomponius Mela katsoi tarpeelliseksi mainita. Pausaniaan aikana kaupunki ei ollut itsenäinen, vaan kuului kylänä Katanen alueeseen eli Katanaiaan. Kaupungin nimi esiintyy myös Pliniuksella ja Ptolemaioksella. Tämän jälkeen kaupunkia ei juurikaan mainita historiassa.

Hybla Geleatis -nimitys tunnetaan ennen kaikkea Thukydideeltä. Pausanias käyttää nimimuotoa Hybla Gereatis, mutta hänellä on epäselvää, viittaako hän tällä samaan kaupunkiin vai Megara Hyblaiaan. Hybla Geleatis saattaa olla sama, johon viitattiin myös nimellä ”Suurempi Hybla” ( tai ,  tai *Hybla Magna*). Toisaalta myös tämä nimi on yhdistetty Megara Hyblaiaan.

## Rakennukset ja löydökset

Kaupungin oletetulta paikalta on tehty löytöjä pronssikaudelta sekä kaikilta antiikin kausilta arkaaisesta roomalaiseen, ja myös varhaiselta keskiajalta. Merkittävimpiin löytöihin kuuluu alttari, jossa on latinankielinen piirtokirjoitus *Veneri Victrici Hyblensi*, joka omistaa alttarin Afrodite Hyblaialle. Löydöksiä on tehty myös kaupungin hautausmailta.

## Lähteet
Zimna wojna

**Zimna wojna** on vuonna 2018 ensi-iltansa saanut draamaelokuva, jonka on ohjannut Paweł Pawlikowski. Se kertoo kahden puolalaisen muusikon Wiktorin (Tomasz Kot) ja Zulan (Joanna Kulig) kylmän sodan aikaisen rakkaustarinan.

## Rooleissa

## Aiheesta muualla
* 
*
Malediivien kansalliskirjasto

**Malediivien kansalliskirjasto** (; ) on Malediivien tasavallan pääkaupungissa Maléssa toimiva kansalliskirjasto. Kansalliskirjaston päärakennuksen rinnalla uudempi, toisessa osoitteessa toimiva Lasten multimediakirjasto on osa Malediivien kansalliskirjstoa. Kirjasto toimii Malediivien nuoriso- ja urheiluministeriön alaisuudessa. Kirjastoa johtaa pääkirjastonhoitaja Ms. Fathmath Shiham (2017).

## Historia
Kirjastotoiminta sai alkunsa 1940-luvulla. 1940-luvun alkupuolella Malediivien päätuomari sheikki Hussayn Salahuddin kokosi islamilaisen lain tulkintaa (fiqh) käsitteleviä kirjoituksia oikeustalolla sijainneiseen kokoelmaan; näitä teoksia hän sai aiemmalta oppilaaltaan Felidhoon sheikki Hussainilta. Vuosikymmenen puolivälissä aikakauden johtaviin poliitikkoihin kuulunut Muhammad Amin Didi käynnisti Naadhee Thamadhdhun -klubin (suom. *Sivistysklubi*), johon kuului pieni kirjasto. Tästä kuultuaan päätuomari Salahuddin päätti lahjoittaa oikeustalolle keräämänsä tekstit ja joitain henkilökohtaisen kirjakokoelmansa teoksia uudelle kirjastolle. Nimen *Dhaulathuge Kuthubukhaanaa* (suom. valtionkirjasto) saaneen kirjaston avajaiset pidettiin 12. heinäkuuta 1945. 

Vuonna 1948 valtionkirjasto sai uuden nimen *Majeedhee Kuthubukhaanaa*, joka viittasi tunnettuun malediivilaiseen poliittiseen ajattelijaan Abdul Majeed Rannabandeyri Kilegefaanuun. Kirjastotoiminta jatkui paikallisen sisäministeriön (Vuzaarathudhdhaakhiliyyaa) alaisuudessa.  

Vuonna 1982 presidentti Maumoon 'Abdul Qayyoom nimesi kirjaston kansalliskirjastoksi (*Qaumee Kuthubukhaanaa*). Kirjasto alkoi toimia selvemmin sekä kansalliskirjastona että yleisenä kirjastona. Kirjastosta vastaava taho (ministeriö tms). on vaihdellut useasti vuoden 1982 jälkeen.  

## Lukutaito
Malediivien aikuisväestöstä (yli 15-vuotiaat) oli YK:n kehitysohjelma UNDP:n mukaan lukutaitoisia 98,6 prosenttia (vuonna 2014).

## Lähteet
Hybla Heraia

**Hybla Heraia** (, myös ; ) oli antiikin aikainen kaupunki Sikeliassa eli Sisilian saarella nykyisen Italian alueella. Se sijoitetaan nykyiselle Castellon kukkulalle lähellä Ragusaa. 

## Maantiede

Hybla Heraia sijaitsi Sisilian kaakkoisissa sisäosissa Syrakusasta Akragaaseen johtaneen tien varrella lähellä Akraita. Roomalaisen *[[Itinerarium Antonini Augusti]]n* mukaan sen etäisyys Akraista oli 18 roomalaista mailia eli noin 27 kilometriä.

Hybla Heraia sekoitetaan usein saaren muihin Hybla-nimisiin kaupunkeihin, sillä antiikin lähteistä ei ole aina selvää, mihin kaupungeista nimellä Hybla viitataan. Hybla Heraia on näistä vähiten tunnettu.

## Historia

Hybla Heraian oletetaan olleen alun perin saaren alkuperäisasukkaisiin kuuluneen ei-kreikkalaisen sikulien heimon asutus. Se hellenisoitui eli kreikkalaistui ajan kuluessa. Herodotoksen mukaan Hippokrates Gelalainen kuoli Hybla-nimisessä kaupungissa ollessaan sotimassa sikuleita vastaan, ja sen oletetaan viittaavan Hybla Heraiaan. Kaupungin kansalaisesta käytettiin etnonyymiä *Hyblaīos* (), myöhemmin latinaksi *Hyblensis*. 

## Rakennukset ja löydökset

Kaupungin paikan läheltä on löydetty muun muassa sikulikauden sekä kreikkalaisen kauden hautoja, joista on löydetty kreikkalaista alkuperää olevaa keramiikkaa. Varhaisimmat sikulihaudat on ajoitettu vuosiin 750–630 eaa., ja kreikkalaiset haudat puolestaan ajalle 570–490 eaa. Hautoja on myös roomalaiselta ja bysanttilaiselta kaudelta.

Kaupungin paikalta tehdyt esinelöydöt ovat Ragusan arkeologisessa museossa (Museo Archeologico Ibleo).

## Lähteet
Pensuo

**Pensuo** on Lahden Nastolassa sijaitseva kylä. Pensuo sijaitsee noin 6 kilometriä Villähteeltä etelään Heinämaantien varressa Orimattilan rajan läheisyydessä. 

Pensuon läheisyydessä sijaitsee entinen kyläkoulu Tapiolan koulu.
Nastolan kunnanvaltuusto päätti Tapiolan koulun lakkauttamisesta kesällä 2015. Kuntaliitoksen myötä rakennuksen omistajaksi tullut Lahden kaupunki päätti aiemmin talvella panna koulurakennuksen myyntiin.
San Marcos

**San Marcos** on evankelista Markus espanjaksi. Hänen mukaansa on nimetty useita kaupunkeja ja muita paikkoja

* San Marcos (Guatemala)
* San Marcos (departementti) Guatemalassa
* San Marcos (Costa Rica)
* San Marcos (El Salvador)
* San Marcos (Carazo) Nicaraguassa
* San Marcos (Peru) maakunta Perussa, Cajamarcan alueella
* San Marcos (Cajamarca) maakunnan pääkaupunki
* San Marcos (Kalifornia)
* San Marcos (Texas)
Team Tour 2011

**Mäkihypyn Team Tour vuonna 2011** käytiin 29. tammikuuta – 6. helmikuuta 2011 Saksassa. Tapahtuma oli Kansainvälisen hiihtoliiton järjestämä. Kilpailut käytiin Willingenissä 29.–30.1., Klingenthalissa 2.2. ja lopuksi Oberstdorfin lentomäessä 5.–6.2.2011. Kaikissa käytiin henkilökohtainen kilpailu ja lisäksi Willingissä ensimmäisenä kilpailuna ja Oberstdorfissa viimeisenä kilpailuna joukkuekilpailu. Vuoden 2011 Team tourin voittaja oli Itävalta. Suomen sijoitus kokonaistuloksissa oli viides.

## Lähteet
Lars Grini

**Lars Grini** (s. 29. kesäkuuta 1944) on norjalainen uransa jo lopettanut mäkihyppääjä. Hän voitti pronssia suurmäen kilpailusta vuoden 1968 talviolympialaisissa.

## Lähteet
Team Tour 2013

**Mäkihypyn Team Tour 2013** käytiin 9. helmikuuta 2013 – 17. helmikuuta 2013 Saksassa. Tapahtuma oli Kansainvälisen hiihtoliiton isännöimä. Kilpailut käytiin Willingenissä, Klingenthalissa ja lopuksi Oberstdorfissa.

## Kilpailun kokonaistulokset
Calvi-luokka

**Calvi-luokka** oli Italian kuninkaallisen laivaston kolmen sukellusveneen muodostama alusluokka, jonka alukset palvelivat toisessa maailmansodassa.

## Suunnittelu
OTO:n suunnittelemat alukset olivat paranneltuja versioita telakan aiemmasta Balilla-luokasta. Niiden leveys oli hieman suurempi ja rungon muotoa oli parannettu, jotta vakaus saatiin paremmaksi. Aluksiin asennettiin heikkotehoisemmat moottorit, mikä laski suunniteltua huippunopeutta. Todellinen nopeus oli kuitenkin hieman parempi kuin edeltäjillä eli 16,8 solmua pinta-ajossa ja 4,7 solmua sukelluksissa.

## Alukset

## Lähteet
*

### Viitteet
Charles Pathé

**Charles Morand Pathé** (26. joulukuuta 1863 Chevry-Cossigny, Seine-et-Marne – 25. joulukuuta 1957 Monte Carlo) oli ranskalainen liikemies ja elokuvatuottaja. Hänet tunnetaan elokuvayhtiö Pathé Frèresin perustajana.

Charles Pathé syntyi lihakauppiaan perheeseen. Hän palveli armeijassa ja kokeili erilaisia liiketoimia. Vuonna 1894 Pathé osti Edisonin fonografin, jota hän esitteli maksusta tivoleissa ja sirkuksissa. Pian hän ryhtyi valmistamaan fonografeja ja elokuvakameroita. Vuonna 1896 Charles perusti veljiensä Émilen, Jacquestin ja Théophilen kanssa Société Pathé Frères -yhtiön, joka valmisti myös raakafilmiä ja teki elokuvia. Vuonna 1898 Émile otti vastuulleen yhtiön fonografiosaston ja Charles alkoi johtaa sen elokuvaosastoa apunaan tuotantopäällikkö Ferdinand Zecca.

Pathén tuotanto laajeni nopeasti ja 1900-luvun alussa siitä tuli maailman johtava elokuvayhtiö. Ensimmäisen maailmansodan aiheuttamien vastoinkäymisten jälkeen Charles Pathé keskittyi yhdysvaltalaisen Pathé Exchange -yhtiön johtamiseen ja luovutti osan vastuistaan Ranskassa apulaiselleen Léon Madieulle. Vuonna 1919 yhtiö jaettiin kahtia ja monet sen tytäryritykset myytiin pois. Väärinkäytöksistä syytetty Charles Pathé luopui osakkeistaan kansainvälisen talouskriisin aikaan 1929 ja yhtiön omistajaksi tuli Bernard Natan. Sittemmin syytöksista vapautettu Pathé vetäytyi viettämään hiljaista elämää.

## Lähteet
Roksana Węgiel

**Roksana Emilia Węgiel** (s. 11. tammikuuta 2005 Jasło) on puolalainen laulaja, joka edusti Puolaa vuoden 2018 lasten Euroviisuissa kappaleellaan ”Anyone I Want to Be” ja voitti kilpailun.

## Biografia
Lapsena Węgiel harjoitteli rytmistä voimistelua ja judoa. Hän aloitti laulamisen 8-vuotiaana.

Vuonna 2017 hän osallistui Puolan The Voice Kidsin ensimmäiselle tuotantokaudelle. Kilpailussa hänen valmentajanaan toimi Edyta Górniak.  Węgiel pääsi kilpailussa finaalin asti ja voitti kilpailun.

21. syyskuuta 2018 ilmoitettiin, että hän edustaa Puolaa lasten Euroviisuissa. 25. marraskuuta hän kilpaili kilpailun finaalissa, jossa hän esiintyi viimeisenä, kahdentenakymmenentenä. Hän voitti kilpailun 215 pisteellä (136 katsojilta ja 79 tuomareilta)

## Lähteet

## Aiheesta muualla
* Virallinen sivu